Miałach taki czas w życiu że sztyjc sie śpiychałach a i tak dycki mi tego czasu brakowało. Omajlant zagoniono, beztuż zmierzło a i tak nie szło wyrobić z czasym na to co sie chciało tak rychtyk robić. Co to za życi! Trza było to zmiynić bo wiela idzie lotać w takim pierzińskim kołowrocie. Do tych co też majom taki starości polecom pora zocnych rad.
Knif 1
Knif 2
Niechej se kradzieje czasu. Fejsbuki, instagramy, pinteresty… Pomyś se wiela czasu nad tym spyndzosz i co takigo to wnosi do Twoigo życio. Zgaduja że moc czasu a po próżnicy no ni? Niestety, czas ucieko miyndzy palcami nad tymi darymnymi gupotami a nic z tego konkretnego ni ma.
Knif 3
Smol sztudyrowani berichtów z rana. Miarkuj, trza Ci tak rychtyk wiedzieć kożdego rańca co sie dzieje na świecie? Jak zaczynosz dziyń od obczajynio onetu to może czas na zmiana nawyków? Bydziesz zdrowszy i zaś zaoszczyńdzisz czas. A morderstwom, wojnom na świecie i głodowi raczyj nie poradzisz…
Knif 4
Jak sie człowiek śpiycho to czasym idzie trocha wiyncy zrobić ale dej pozór! Jak sie śpiychosz to pryndzy bydziesz ściorany i bydzie dziesiyńć na zygorze i bydzie Cie brało spani. Poza tym jak sie robi gibko to sie nie roz robi bele jako i potym trza poprawiać. Człowiek chledo kluczy co kajś położył i zapodzioł, nie pamiynto co zrobiył beztuż trza obcyrklować i zaś tracić czas… Jak na sia zaglondom to widza że jak robia coś wartko to mom wiyncy z tego utrapiynio niż korzyści.
szl_Latn szl_Latn szl_Latn pol_Latn szl_Latn szl_Latn szl_Latn szl_Latn